દેસાઈને આ સતત ત્રીજા વર્ષે ઈન્ટનેશનલ યોગા ફેસ્ટિવલમાં આમંત્રિત કરવામાં આવ્યા છે.દેસાઈએ કહ્યું કે, આંતરરાષ્ટ્રીય યોગ મહોત્સવ માટે પરમાર્થ નિકેતન આશ્રમ સ્થળ આદર્શ છે, કારણ કે યોગસાધના માટે ત્યાંના વાઈબ્રેશન્સ અદ્દભુત છે. આ સ્થળમાં લોકોને યોગ દ્વારા સાંકળી રાખવાની અદ્દભુત શક્તિ છે. વળી, અહીંની ગંગા આરતી વર્લ્ડ ફેમસ છે. અગાઉના વર્ષોમાં મળેલા જોરદાર પ્રતિસાદની માફક આ વર્ષે IYFમાં દેશવિદેશમાંથી 1200 જેટલા લોકો ભાગ લે એવી ધારણા છે. સંદીપ દેસાઈ 25-30 વર્ષોથી મુંબઈમાં ‘તાઈ ચી’ તેમજ અષ્ટાંગ યોગની તાલીમ આપે છે. IYFમાં રજિસ્ટર થયા બાદ વ્યક્તિ ત્યાં સવારે 4 વાગ્યાથી લઈને રાતે 9.30 વાગ્યા સુધીમાં એની ઈચ્છા મુજબની યોગ સાધના કે ફિટનેસને લગતા સત્રમાં હાજરી આપી શકે છે. ફેસ્ટિવલમાં ‘તાઈ ચી’ અને અષ્ટાંગ યોગના અલગ અલગ સત્ર રહેશે, એવું દેસાઈએ વધુમાં કહ્યું.